สวัสดีครับคุณขอสอบถาม ผมอายุ 25 ปีได้เกิดอุบัติเหตุรถชนวันที่ 1 ม.ค.63 ต้นขาและไหปาร้าหัก(ไม่แตกละเอียด)ได้ผ่าตัดดามเหล็กทั้งสองที่ ผ่านไป1เดือนนัดมาเอ็กซเรย์ ผลออกมากระดูกขากำลังเริ่มติด พอเข้าเดือนที่สองผมสังเกตุว่าขาที่ผ่าตัดไม่มีอาการเจ็บแล้วจึงลองเดินลงน้ำหนัก แล้วก็เดินได้ แล้วถึงรอบนัดอีกรอบสองคือสิ้นเดือนกุมภาพันธ์(เดือนนี้)ผลเอ็กซเรย์ออกมาว่ากระดูกยังไม่ติดเป็นเหมือนรอยร้าว เป็นผลจากที่ผมเดินก่อนสั่ง ผมเลยจะถามว่า หลังจากนี้ถ้าเราอยู่นิ่งๆกระดูกเราจะกลับมาติดกันไหมครับ
สวัสดีค่ะ การที่กระดูกยังไม่ติดกันนั้น อาจจะเกิดจาก การลงน้ำหนักมากเกินไปเลือดไปเลี้ยงกระดูกไม่มากพอ เหล็กที่ใส่เข้าไปดามไม่อยู่กับที่ มีการเคลื่อนที่ของเหล็กดามจากการขยับ มีการติดเชื้อ เนื้อเยื่อมีปฏิกิริยาต่อต้านเหล็ก โภชนาการไม่เพียงพอ เป็นต้นมีสาเหตุได้หลายอย่างค่ะ ซึ่งอาจจะเกี่ยวกับการเดินลงน้ำหนักเร็วเกินไปก็ได้เช่นกัน ดังนั้นตอนนี้ควรให้ส่วนที่ดามเหล็กขยับน้อยที่สุด เพื่อให้โอกาสกระดูกได้กลับมาติดกัน แต่จะมาติดกันได้หรือไม่ ก็ต้องอาศัยว่าไม่ได้เคลื่อนไปจากเดิมมากนักและควรกลับไปพบแพทย์ตามนัดเพื่อติดตามอาการและเอ็กซเรย์เป็นระยะต่อไป